ᱡᱚᱭ ᱵᱷᱤᱢ

ᱡᱚᱭ ᱵᱷᱤᱢ () ᱫᱚ ᱥᱤᱧᱚᱛ ᱨᱮᱭᱟᱜ ᱥᱚᱝᱵᱤᱫᱷᱟᱱ ᱨᱮᱭᱟᱜ ᱢᱩᱬᱩᱛ ᱜᱚᱲᱦᱚᱱᱤᱭᱟᱹ, ᱜᱟᱹᱠᱷᱩᱲᱤᱭᱟᱹ ᱟᱨ ᱥᱟᱶᱛᱟ ᱥᱩᱥᱟᱹᱨᱤᱭᱟᱹ ᱵᱤ. ᱟᱨ. ᱟᱢᱵᱮᱫᱽᱠᱚᱨ ᱨᱮᱱ ᱩᱱᱩᱭᱦᱟᱹᱨᱤᱭᱟᱹ ᱠᱚ ᱦᱚᱛᱮᱛᱮ ᱵᱮᱵᱷᱟᱨᱚᱜ ᱠᱟᱱ ᱢᱤᱫ ᱩᱫᱽᱜᱟᱹᱣ ᱟᱲᱟᱝ (ᱥᱞᱳᱜᱟᱱ) ᱠᱟᱱᱟ᱾ ᱱᱚᱣᱟ ᱛᱮᱫᱚ ᱟᱢᱵᱮᱫᱽᱠᱚᱨ ᱟᱜ ᱮᱢ ᱟᱠᱟᱱ ᱧᱩᱛᱩᱢ ᱵᱩᱡᱷᱟᱹᱜᱼᱟ᱾ ᱑᱙᱓᱕ ᱥᱮᱨᱢᱟ ᱨᱮ, ᱡᱚᱭ ᱵᱷᱤᱢ ᱨᱮᱭᱟᱜ ᱵᱷᱟᱵᱽᱱᱟ ᱟᱨ ᱩᱛᱷᱱᱟᱹᱣ ᱫᱚ ᱵᱟᱵᱟ ᱥᱟᱦᱮᱵᱽ ᱨᱮᱱ ᱩᱱᱩᱭᱦᱟᱹᱨᱤᱭᱟᱹ ᱵᱟᱵᱩ ᱮᱞ. ᱮᱱ. ᱦᱟᱨᱫᱟᱥ (᱑᱙᱐᱔-᱑᱙᱓᱙) ᱟᱨ ᱥᱚᱢᱚᱛᱟ ᱯᱷᱟᱹᱫᱽ ᱨᱮᱱ ᱥᱩᱛᱨᱮᱛ ᱦᱚᱛᱮᱛᱮ ᱦᱩᱭ ᱞᱮᱱᱟ᱾ ᱡᱟᱦᱟ ᱜᱮ ᱦᱩᱭᱮᱱ, ᱱᱚᱣᱟ ᱨᱮᱭᱟᱜ ᱥᱤᱨᱡᱚᱱ ᱫᱚ ᱴᱷᱤᱠ ᱥᱟᱺᱦᱤᱡ ᱵᱟᱝ ᱵᱟᱲᱟᱭ ᱟᱠᱟᱱᱟ ᱟᱨ ᱟᱨ ᱟᱢᱵᱮᱫᱽᱠᱚᱨ ᱟᱜ ᱡᱟᱱᱟᱢ ᱠᱷᱚᱱ ᱟᱹᱰᱤ ᱞᱟᱦᱟ ᱑᱘᱑᱘ ᱦᱟᱹᱵᱤᱫ ᱦᱩᱭ ᱫᱟᱲᱮᱭᱟᱜᱼᱟ᱾
ᱡᱚᱭ ᱵᱷᱤᱢ ᱫᱚ ᱟᱨᱦᱚᱸ ᱟᱹᱰᱤ ᱜᱟᱱ ᱨᱟᱡᱽᱟᱹᱨᱤ ᱫᱚᱞ ᱡᱮᱞᱮᱠᱟ ᱵᱚᱦᱩᱡᱚᱱ ᱥᱚᱢᱟᱡᱽ ᱯᱟᱨᱴᱤ (ᱵᱤ.ᱮᱥ.ᱯᱤ), ᱥᱤᱧᱚᱛᱤᱭᱟᱹ ᱨᱤᱯᱟᱵᱽᱞᱤᱠᱟᱱ ᱯᱟᱨᱴᱤ (ᱟᱨ.ᱯᱤ.ᱟᱭ), ᱥᱮ ᱠᱚᱝᱜᱽᱨᱮᱥ ᱞᱮᱠᱟᱱ ᱜᱚᱱᱚᱴᱷᱚᱱ ᱨᱮᱭᱟᱜ ᱩᱫᱽᱜᱟᱹᱣ ᱟᱲᱟᱝ ᱠᱟᱱᱟ᱾

ᱱᱟᱜᱟᱢ

ᱧᱩᱛᱩᱢᱟᱱ ᱞᱟᱠᱪᱟᱨ ᱨᱮ
ᱢᱚᱦᱟᱨᱟᱥᱴᱨᱚ ᱨᱮ ᱥᱟᱼᱥᱟᱭ ᱥᱮᱨᱮᱧ 'ᱡᱚᱭ ᱵᱷᱤᱢ' ᱟᱹᱲᱟᱹ ᱛᱮ ᱥᱮᱨᱮᱧ ᱟᱠᱟᱱᱟ᱾

ᱥᱤᱧᱚᱛ ᱨᱮᱱ ᱫᱤᱥᱚᱢ ᱜᱚᱢᱠᱮ ᱱᱚᱨᱮᱱᱫᱽᱨᱚ ᱢᱳᱫᱤ ᱟᱢᱵᱮᱫᱽᱠᱚᱨ ᱡᱚᱭᱚᱱᱛᱤ ᱟᱨ ᱵᱟᱪᱷᱱᱟᱣ ᱦᱮᱞᱢᱮᱞ ᱨᱮ ᱫᱤᱥᱚᱢ ᱦᱚᱲ ᱠᱚ ᱡᱚᱭ ᱵᱷᱤᱢ ᱞᱟᱹᱭ ᱠᱟᱛᱮ ᱮ ᱡᱚᱦᱟᱨ ᱟᱠᱟᱫ ᱠᱚᱣᱟᱭ᱾  ᱢᱳᱫᱤ ᱫᱚ ᱟᱢᱵᱮᱫᱽᱠᱚᱨ ᱢᱟᱱᱚᱛ ᱮᱢ ᱠᱟᱛᱮ ᱟᱨ ᱟᱡᱟᱜ ᱵᱷᱟᱥᱚᱱ ᱞᱟᱦᱟ 'ᱡᱚᱭ ᱵᱷᱤᱢ' ᱩᱫᱽᱜᱟᱹᱣ ᱟᱲᱟᱝ ᱮ ᱟᱲᱟᱝ ᱞᱮᱫᱟ᱾https://www.narendramodi.in/picture-story/dr-ambedkar-in-the-words-of-pm-modihttps://www.india.com/news/india/dr-bhimrao-ambedkar-was-vishwa-manav-says-narendra-modi-1106664/

'ᱡᱚᱭ ᱵᱷᱤᱢ' ᱨᱮᱭᱟᱜ ᱢᱮᱱᱮᱛ ᱒᱐᱒᱑ ᱥᱮᱨᱢᱟ ᱨᱮᱭᱟᱜ ᱢᱤᱫ ᱛᱟᱹᱢᱤᱞ ᱥᱤᱱᱮᱢᱟ ᱨᱮ ᱵᱩᱡᱷᱟᱹᱣ ᱦᱩᱭ ᱟᱠᱟᱱᱟ, ᱡᱟᱦᱟᱸ ᱫᱚ ᱟᱢᱵᱮᱫᱽᱠᱚᱨ ᱨᱮ ᱟᱞᱟᱭ ᱟᱠᱟᱱᱟ, ᱱᱚᱣᱟ ᱨᱮ ᱞᱟᱹᱭ ᱟᱠᱟᱱᱟ,

ᱡᱚᱭ ᱵᱷᱤᱢ ᱢᱮᱱᱮᱛ ᱢᱟᱨᱥᱟᱞ....
ᱡᱚᱭ ᱵᱷᱤᱢ ᱢᱮᱱᱮᱛ ᱫᱩᱞᱟᱹᱲ....
ᱡᱚᱭ ᱵᱷᱤᱢ ᱢᱮᱱᱮᱛ ᱥᱟᱸᱜᱷᱟᱬ
ᱧᱩᱛᱟᱹᱛ ᱠᱷᱚᱱ ᱢᱟᱨᱥᱟᱞ....
ᱡᱚᱭ ᱵᱷᱤᱢ ᱢᱮᱱᱮᱛ ᱥᱟᱼᱥᱟᱭ
ᱦᱚᱲᱟᱜ ᱢᱮᱫ ᱫᱟᱜ!

ᱟᱨᱦᱚᱸ ᱧᱮᱞ ᱢᱮ
 ᱡᱚᱭ ᱵᱷᱤᱢ (᱒᱐᱒᱑ ᱥᱤᱱᱮᱢᱟ)

ᱥᱟᱹᱠᱷᱭᱟᱹᱛ